Småhus

Småhus er en fellesbetegnelse på boliger med visse fellestrekk. Boligene kan ofte være fysisk bundet sammen ved at det er minst en felles vegg, eventuelt felles gulv/tak med naboboligen. Dette vil typisk være rekkehus og tomannsboliger. Eneboliger i rekke/kjede regnes også som småhus.

 Ulike definisjoner 

 Norsk Standard 
I Norge er ulike bygningstyper klassifisert av organisasjonen Norsk Standard (tidligere Norges standardiseringsforbund), i dokumentet Klassifikasjon av byggverk – NS 3457. Kapittel 3 (NS 3457-3:2013) inneholder et system for denne klassifiseringen. Systemet legges blant annet til grunn av Statistisk sentralbyrå (SSB).

 Direktoratet for byggkvalitet 
Direktoratet for byggkvalitet har i Byggteknisk forskrift (TEK17) med veiledning, under henvisning til NS 3457-3:2013, definert småhus slik:«enebolig, to- til firemannsbolig, rekkehus, kjedehus og terrassehus til og med tre etasjer, jf. NS 3457-3:2013»

 Skatteetaten 
Skatteetaten har definert tre forskjellige boligtyper:

 Enebolig
 Småhus
 Leilighet

 Se også 
 Arealberegning av bygninger

 Referanser 

Kategori:Grunneiendom
Kategori:Boligbygninger